Jens Urup

Jens Christian Urup f. Urup Jensen (25. september 1920 i Spangsbjerg, Esbjerg – 21. november 2010 i Holte) var en dansk maler og grafiker. Han var søn af en muremester og uddannet på Det Det Kongelige Danske Kunstakademi fra 1943 til 1948. 

Fra 1949 til 1958 deltog han i genskabelsen af Jørgen Sonnes frise på Thorvaldsens Museum. Han er kendt for sine kirkeudsmykninger. Han har blandt andet malet freskomaleriet i Lydum Kirke (1949, freskomaleriet til altervæggen i Lindevang Kirke på Frederiksberg, de store glasmosaikker til Treenighedskirken i Esbjerg, glasmosaikker til Sankt Thomas Kirke på Frederiksberg, Sorgenfri Kirke og Virum Kirke, hvor han også skabte altergobelin og døbefont, gobeliner til Margrethekirken i Valby og loftsmaleriet i Elsted Kirke.

Han var medlem af Kunstnersamfundet, Billedkunstnernes forbund, Danmarks Bienale-komite 1961-63, Charlottenborgudstillingens bestyrelse 1956-61 og 1988-90 og Kunstakademiets og Kunstnersamfundets jury fra 1984-1990

Uddannelse 
Han gik to år på Bizzie Høyers tegneskole og var på Kunstakademiet i København fra 1943 til 1948. Dels på malerskolen under professor Kræsten Iversen og dels på fresko skolen under professor Elof Risebye. Desuden på grafisk skole, under professor Holger J. Jensen.

Udstillinger 
Deltaget i talrige udstillinger i Danmark og i udlandet, bl.a. i Kunstnernes Efterårsudstilling i 1945 (debut). Charlottenborgs Forårs- og Efterårsudstilling, mange gange mellem 1945 og 1986. Danske kunstudstillinger i Stockholm 1953, Göteborg 1957, Helsinki 1950, international serigrafludstilling i New York Riverside Museum 1959, gruppeudstillinger i Viborg og Skive museer 1977, vandreudstillinger i Geneve, Basel, Luzern og Zürich. Vandreudstillinger i USA arrangeret af det danske udenrigsministerium, Seattle, Los Angeles og Phonix 1969. Retrospektive og separate udstillinger i Esbjerg kunstpavillion 1972 og 81. Samt i Nordens hus i Reykjavik 1975. Udstillinger i 1985 glasmosaikker i Kjarvalstadir i Reykjavik. Indbudt som gæst hos den islandske kunstnergruppe »Septem«. Deltager i udstillingen »Ny dansk glaskunst«, i Centre international du vitrail, Chartres, Glyptoteket i KØbenhavn, Musikhuset i Århus, Brandts klædefabrik i Odense 1988-89. Retrospektiv udstilling i Gl. Holtegaard 1990. Separatudstilling i galleri Borg i Reykjavik, Island 1994, BirkerØd rådhus 1995. Gruppeudstilling Gl. Holtegaard 1997. Køge museums skitsesamling. »Inspirationens veje« 1998.

Arbejder 
Han er repræsenteres med arbejder, Esbjerg Kunstpavillion, Kunstmuseet i Reykjavik, Ny Carlsbergfondet, Statens Kunstfond, Undervisningsministeriet, Udenrigsministeriet, Københavns Kunstforening, Tuborg Kunstforening, Københavns Kommune m.fl.

Udsmykninger 
Har blandt andet udsmykket med fresko i Lydum kirke – Jylland 1950. Fresko i Lindevangskirken København 1952-54. Medarbejder ved restaureringen og genfremstillingen af Sonne frisen på Thorvaldsens Museum 1949-58. Temperamaleri på endevæggen i Store kapel – Vestre kirkegård, 1960-61. Fire vægge i glasmosaik til Treenighedskirken i Esbjerg 1961-67. Virim Kirke: gobelin 1963 og døbefont 1969 og glasmosaikker 1968, 72 og 75. Væg af glasmosaik i DFDS ruteskib »Akershus« 1965. Glasmosaik i Sorgenfri Kirke 1966. Gobelin i DFDS ruteskib »Winston Churchill« 1967. Glasmosaikker i Ål kirke i Oksbøl, Jylland 1971. Krucifiks i bronze, Vedbæk kirke 1971. Hornborg kirke, glasmosaik, anternensale i messing, alterkrucifiks i sølv samt farvesætning af prædikestole og inventar, 1973-74. Glasmosaikker i Saudarkrok kirke, Island 1974 og 1985. Gobelin i Margrethekirken i Valby. 
Glasmosaik i Vester Nebel kirke, Jylland 1979. Glasmosaik i Spritfabrikkerne 1981. Glasmosaik i Skovlunde Kirke 1982. Keramisk relief i Lindevangskirken 1987. Glasmosaikker i Skt. Thomas kirke, Frederiksberg 1988. Glasmosaikker i Solrød gymnasium 1992-93. Loftmaleri i Elsted Kirke 1993. Gobelin i Treenighedskirken i Esbjerg 1995. Glasmosaikker i Sorgenfri Kirke 1996 og 1998.

Udmærkelser 
Gerda Iversens legat 1948. Lindeburgs konkurrencepris 1949. Førstepris i konkurrencen om vægudsmykning til Handelshøjskolen i Ålborg 1956. Kunstakademiets rejselegat 1957. Veluxfondens æreslegat 1980. Henry Heerups æreslegat 1988. Fonden af 9/1 1981, hæderslegat som maler og glasmosaik kunstner 1996.

Eksterne henvisninger 
 

Malere fra Danmark
Danskere i 1900-tallet